Kilpirauhassyövän radiojodikuvaus, pieni annos

|  |  |
| --- | --- |
| Kuvaus: | Potilasohje pienellä radiojodiannoksella kilpirauhassyövän kuvantamiseen |

**Potilaan nimi**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Henkilötunnus**:\_\_\_\_\_\_\_\_\_\_

**Potilaat, joilla on Thyroxin-lääkitys**

Thyroxin laitetaan tauolle   \_\_\_ Kyllä     \_\_\_ Ei

**Thyroxin-tauko**(4 vko ennen hoitoa)**alkaa    \_\_\_/\_\_\_/\_\_\_\_\_**

**Thyroxin aloitetaan uudestaan koko kehon gammakuvauksen jälkeen. Lääkäri antaa ohjeet Thyroxinin aloituksesta.**

Jos Thyroxinia ei laiteta tauolle, ota Thyroxin verikoepäivinä vasta verikokeiden oton jälkeen.

Thyrogen injektiot **\_\_\_\_\_\_\_\_\_\_\_\_\_** ja**\_\_\_\_\_\_\_\_\_\_\_\_\_\_.**

**Tutkimukseen tulo: osasto C4230** **\_\_\_/\_\_\_/\_\_\_\_\_  klo \_\_\_\_\_\_\_\_**

Tämä ohje tulee ottaa mukaan tutkimukseen tullessa.

**Kaikki potilaat**

Käy tutkimukseen tullessasi aamulla KYS:n Puijon sairaalan laboratoriossa verikokeissa klo 7:00 – 9:00 välisenä aikana. Halutessasi voit varata laboratorioon näytteenottoajan ja vuoronumeron internetissä osoitteessa http://www.islab.fi.

Mikäli sinulla on virtsanpidätysongelmaa ja tähän käytössä vaippoja tai siteitä, ota yhteys hoitavaan yksikköön ennen hoitoa asian huomioimiseksi ja tarkemman ohjeistuksen saamiseksi.

**Tutkimuksen tarkoitus**

Kilpirauhassyövän kuvaus.

Kilpirauhanen ja huomattava osa kilpirauhassyöpäkudosta keräävät voimakkaasti jodia. Radiojodilla kuvataan kilpirauhaskudosta.

**Esivalmistelut**

Mahdollisessa kilpirauhaslääkityksessä pidettävän tauon tarpeen ja keston määrittää sinua hoitava lääkäri.

Seuraavien ohjeiden huomiointi ennen hoitoon tuloa on tärkeää:

1. Kahden viikon ajan **alkaen\_\_\_\_\_\_\_\_\_\_\_\_\_\_\_\_\_\_\_\_** ennen radiojodikapselin saantia on noudatettava **vähäjodista ruokavaliota** (erillinen ohje liitteenä), jotta radiojodi kertyy hyvin kohdekudokseen. Ruokavalio jatkuu kapselin saamisen jälkeen kuvaukseen saakka.
2. Eräät röntgentutkimuksissa käytettävät varjoaineet sisältävät jodia ja voivat estää radiojoditutkimusten onnistumisen. Jos sinulle suunnitellaan röntgentutkimuksia, kerro että olet menossa radiojodihoitoon.

1. Ole 4h syömättä ja juomatta **alkaen \_\_\_\_\_\_\_\_\_\_\_\_** **klo \_\_\_\_\_\_\_\_\_.**

**Kuinka tutkimus tapahtuu**

Tutkimusaine annetaan kapselina suun kautta runsaan nestemäärän (vesi) kera. Kuvaus tapahtuu 2 vrk tutkimusaineen annon jälkeen. Saat mukaasi kuvausajankohdan tutkimusaineen annon yhteydessä.

Tutkimus toteutetaan kliinisen fysiologian ja isotooppilääketieteen yksikössä C4230.

**Ohjeet kapselin annon jälkeen**

1. Ole syömättä vielä 2 tuntia kapselin antamisen jälkeen.

2. Erityisesti kahden ensimmäisen vuorokauden aikana on hyvä juoda runsaasti. Virtsarakon tiheä tyhjentäminen nopeuttaa munuaisten kautta erittyvän radiojodin poistumista elimistöstä.

3. Kuitupitoinen ravinto edistää vatsan/suoliston toimintaa, joka on eduksi sädealtistuksen minimoimiseksi. Ummetuksen hoitoon suositellaan vatsantoimintaa edistävää lääkitystä.

4. Vuorokauden kuluttua kapselin annosta, aloita sylkirauhasten toimintaa lisäävien pastillien syönti. Imeskely kiihdyttää syljen eritystä, mikä vähentää sylkirauhasten sädealtistusta. Saat pastillit mukaan tutkimusaineen antamisen yhteydessä.

5. Noudata vähäjodista ruokavaliota kuvaukseen saakka.

**HUOM!!** Tutkimus peruuntuu, jos esivalmisteluohjeita ei ole noudatettu.

**Säteilysuojeluohjeet:**

Noudata seuraavia säteilysuojeluohjeita kuvaukseen asti: 

* Lasten ja odottavien äitien läheistä (alle 3 m), pitkäaikaista (yli 2 h) kosketusta tulee välttää
* Huolellinen wc-hygienia eli virtsataan istuen, wc huuhdellaan kansi kiinni 2–3 kertaa käytön jälkeen, mahdolliset eriteroiskeet ja kädet pestään huolellisesti

Kuvauksen yhteydessä saat tarkemmat ohjeet, siitä miten kauan yllä olevia säteilysuojelutoimenpiteitä tulee jatkaa.

Raskaaksi tulemista ja lapsen siittämistä on vältettävä vähintään neljän kuukauden ajan tutkimuksesta, koska säteily saattaa vahingoittaa sukusoluja ja mahdollista sikiötä. Rintaruokinta on lopetettava.

**Sairausloman**tarpeen ja pituuden arvioi sinua hoitava lääkäri.

***Annettu radiolääke ja sen aktiivisuus: \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_MBq***

***Antopäivä: \_\_\_/\_\_\_/\_\_\_\_\_, klo \_\_\_\_\_\_\_\_***

***Kuvaus: \_\_\_/\_\_\_/\_\_\_\_\_, klo \_\_\_\_\_\_\_\_***

**Lisätiedot**

Mikäli sinulla on kysyttävää tutkimuksesta, tai et pääse tulemaan tutkimukseen ole yhteydessä isotooppiyksikköön puh 017 173 270

**Osoite**

Puijon sairaala, Pääsairaala, C-aula, 2.kerros, Isotooppilääketiede

Huom! sisääntulokerros on 0-kerros

**VÄHÄJODINEN RUOKAVALIO kilpirauhassyövän radiojodikuvausta varten**

Kilpirauhanen kerää jodia. Sen vuoksi jodipitoisen ruoan ja ravintovalmisteiden (esim. urheilijoiden ravinto- ja merilevävalmisteet), luontaistuotteiden, jodi- ja monivitamiinivalmisteiden, lääkkeiden (esim. antiseptiset ja desinfektiovalmisteet) käyttöä on vältettävä, ja vähäjodista ruokavaliota noudatettava 2 viikon ajan ennen kilpirauhassyövän radiojoditutkimusta, ja tutkimukseen liittyvään kuvaukseen saakka.

Merilevävalmisteita ovat mm. Spirulina, Kelpasan, Kelpamax, Chlorella, Cocovi Spirulina.

**VÄHÄJODINEN RUOKAVALIO**

Jodin saannin pienentämiseksi

- Käytä jodioimatonta suolaa ruoanvalmistuksessa ja leivonnassa. Jodiointi on mainittu myyntipäällyksessä. Jodioimattomia suoloja ovat mm. osa merisuoloista, pöytäsuoloista ja erikoissuoloista (esim. ruususuola, kristallisuola).

- Valitse elintarvikkeita (kts. taulukko seuraavalla sivulla), joiden valmistuksessa ei ole käytetty jodioitua suolaa. Jodioidusta suolasta on maininta ainesosaluettelossa, esim. suola (jodioitu)

- Vältä maitovalmisteita (maito, piimä, viili, jogurtti, rahka, juusto). Maitovalmisteita voi käyttää pieniä määriä kahvissa ja ruoanvalmistuksessa.

- Vältä kalan ja äyriäisten syöntiä

- Vältä kananmunan käyttöä

- Vältä merilevää sisältäviä ruokia esim. japanilaistyyliset misokeitot, sushi- ja wokkiateriat

- Vältä merilevävalmisteiden käyttöä

**JODIN KERTYMÄÄ VÄHENTÄVÄT RUOKA-AINEET (GOITROGEENIT)**

Vältä jodin kertymää heikentäviä ruoka-aineita kypsentämättömänä. Näitä ovat:

- lanttu - porkkana

- nauris - päärynä

- kaalit - persikka

- pinaatti - mansikka

- bataatti - hirssi (myös kypsennettynä)

- maapähkinä

- soijatuotteet

|  |  |  |
| --- | --- | --- |
|  | Valitse näistä | Vältä näitä |
| Viljavalmisteet | Leipä, näkkileipä, myslit, murot, puuro- ja vellijauheet, joiden valmistuksessa ei ole käytetty jodioitua suolaa. Jauhot, ryynit, hiutaleet, riisi, pasta. | Leipä, näkkileipä, pullat ja muut leivonnaiset, myslit, murot, puuro- ja vellijauheet, joiden valmistuksessa on käytetty jodioitua suolaa. Sokerikakkupohjaiset muffinit, täytekakut, kääretorttu ym. Hirssi ja hirssiä sisältävät tuotteet. |
| Kasvikset ja peruna | Tuoreet ja pakastetut, keitetty ja uuniperuna, perunasose. | Lanttu, porkkana, nauris, kaalit, pinaatti, bataatti tuoreena. Kasviksista tehdyt ruoat, ranskanperunat ja perunalastut, joiden valmistuksessa on käytetty jodioitua suolaa. |
| Marjat ja hedelmät | Tuoreet ja pakastetut, hillot ja marmeladit. | Mansikka, päärynä, persikka tuoreena. Sokeroidut ja säilötyt kirsikat esim. cocktailkirsikat, joissa E127 (erytrosiini) -väriaine |
| Maitovalmisteet | Pieni määrä maitoa kahvissa ja ruoanvalmistuksessa. | Maito, piimä, viili, jogurtti, rahka, juustot, maitojauhe. |
| Liha, broileri, kalkkuna, kala ja  kananmuna | Marinoimaton liha ja broileri. Leikkeleet ja makkarat, joiden valmistuksessa ei ole käytetty jodioitua suolaa. | Suolattu ja savustettu liha, leikkeleet, joiden valmistuksessa on käytetty jodioitua suolaa.  EI KALAA EIKÄ ÄYRIÄISIÄ!  VÄLTÄ KANANMUNAA. |
| Rasvat | Kasviöljy. Margariini, rasvaseos tai voi, joiden valmistuksessa ei ole käytetty jodioitua suolaa | Margariini, rasvaseos ja voi, jotka sisältävät jodioitua suolaa |
| Muut | Jodioimatonta suolaa sisältävät soijamaidot ja –kermat kuumennettuna sekä kypsennetyt soijatuotteet (esim. rouhe, pavut, suikaleet).  Jodioimatonta suolaa sisältävät kaura- ja riisijuomat sekä jogurtin-, kerman- ja jäätelöntyyppiset kaura- ja riisituotteet. | Suolatut tuotteet, joiden valmistuksessa on käytetty jodioitua suolaa. Esim. liemi-, keitto- ja kastikejauheet, maustekastikkeet, fondit, mauste- ja yrttisuolat, liemikuutiot, soijakastikkeet, grillikastikkeet, suolapähkinät ja muut suolaiset naposteltavat, grilli- ja valmisruoat. Kuumentamattomat soijatuotteet. Merilevätuotteet. |